Kui lestad ahjus, siis tund aega väga vaikset tuld, et lestad kergelt ära kuivaks. Algne vaikne tuli garanteerib ka selle et kalad  vardast alla ei kuku, samuti on ju eesmärgiks suitsu-, mitte keedukala. Kui rohkem kui üks-kaks kala alla sajab, oled alguses temperatuuriga liialdanud. Järgmine 45 minutit võib tuli suurem olla ja päris lõpus võib soovi korral 15 minutit tooreid lehti ja oksi panna. Sellist lõpus toore materjali kütmist kasutan ainult kalade puhul, liha puhul mitte. Kogu protsess siis kaks tundi. Paljud teevad kala kõvasti kiiremini ja teistmoodi, aga eks igaühel omad nõksud. Valmis. Ära unusta külma õlut.  Muusikasoovituseks imeilus Eesti lugu Viidingult ja Ehalalt.